pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ทีม พม. เรามีเรา ลงพื้นที่ กทม. เร่งบรรเทาความเดือดร้อนครอบครัวกลุ่มเปราะบางจากผลกระทบโรคโควิด-19 ระลอกใหม่
วันจันทร์ที่ 31 พฤษภาคม 2564
ทีม พม. เรามีเรา ลงพื้นที่ กทม. เร่งบรรเทาความเดือดร้อนครอบครัวกลุ่มเปราะบางจากผลกระทบโรคโควิด-19 ระลอกใหม่
ทีม พม. เรามีเรา ลงพื้นที่ กทม. เร่งบรรเทาความเดือดร้อนครอบครัวกลุ่มเปราะบางจากผลกระทบโรคโควิด-19 ระลอกใหม่
วันที่ 29 พ.ค. 64เวลา 16.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ด้วยสถานการณ์การแพร่ระบาดของโรคโควิด-19 ระลอกใหม่ ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่อง รัฐบาล โดยกระทรวง พม. มีความห่วงใยและตระหนักถึงปัญหาความเดือดร้อนของประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ทั้งเด็ก ผู้สูงอายุ คนพิการ ผู้ป่วยติดเตียง และผู้ด้อยโอกาส ทั้งนี้ กระทรวง พม. จึงได้ระดมการรับบริจาคเงินและสิ่งของเครื่องอุปโภคบริโภคที่จําเป็นจากภาคีเครือข่ายทุกภาคส่วน โดยนําไปช่วยเหลือกลุ่มเปราะบางและประชาชนที่ได้รับผลกระทบทั้งในพื้นที่ 50 เขต กทม. รวมทั้งต่างจังหวัดทั่วประเทศ ภายใต้กิจกรรม เรามีเรา ไม่ว่าคุณจะอยู่ที่ไหน เราจะตามไปช่วย
นายอนุกูลกล่าวต่อไปว่า วันนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมาย ทีม พม. เรามีเรา โดยนายธนสุนทร สว่างสาลี ผู้ตรวจราชการกระทรวงการพัฒนาสังคมและความมั่นคงของมนุษย์ พร้อมด้วยนายสากล ม่วงศิริ ผู้ช่วยรัฐมนตรีว่าการกระทรวงการพัฒนาสังคมและความมั่นคงของมนุษย์ ศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ 4 เขต กทม. ได้แก่ 1) เขตบางพลัด ณ บริเวณใต้สะพานพระราม 8 2) เขตธนบุรี ณ สุเหร่ากูโบ ซอยอิสรภาพ 11 3) เขตคลองสาน ณ บริเวณภายในซอยสมเด็จเจ้าพระยา 5 และ 4) เขตจอมทอง ณ วัดมงคลวราราม (วัดมะเกลือ) เพื่อมอบเครื่องอุปโภคบริโภคที่จําเป็นและน้ําดื่ม รวมทั้งสิ้น 400 ชุด และแอลกอฮอล์ฆ่าเชื้อโรค ให้กับประธาน อพม. เขต เพื่อนําไปแจกจ่ายช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 อีกทั้งเยี่ยมให้กําลังใจครอบครัวกลุ่มเปราะบาง อาทิ ผู้สูงอายุ คนพิการ และผู้ป่วยติดเตียง พร้อมทั้งมอบถุงยังชีพ โดยได้รับความร่วมมืออย่างดีจาก อพม. ในพื้นที่ ซึ่งมีส่วนสําคัญในการเฝ้าระวังและป้องกันการแพร่ระบาดของโรคโควิด-19 รวมทั้งการกระจายความช่วยเหลือต่างๆ ภายในชุมชน
นายอนุกูลกล่าวเพิ่มเติมว่า สําหรับแนวทางการช่วยเหลือครอบครัวกลุ่มเปราะบางที่ได้รับผลกระทบจากโรคโควิด-19 ทางกระทรวง พม.ได้เตรียมจัดสถานที่รองรับไว้หลายพื้นที่ ทั้งในเขต กทม.และปริมณฑล ซึ่งสามารถรองรับได้ประมาณ 400 คน โดยมีเจ้าหน้าที่คอยดูแล 24 ชั่วโมง และมีอาหารครบทั้ง 3 มื้อ ทั้งนี้ หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด รวมทั้ง อพม. ในพื้นที่ โดยกระทรวง พม. พร้อมให้ความช่วยเหลือและประสานส่งต่อไปยังหน่วยงานที่เกี่ยวข้องอย่างเร่งด่วน
รัฐบาลไทย-ข่าวทำเนียบรัฐบาล-แจ้งเตือนเพจปลอม อ้างธนาคารอิสลาม
วันจันทร์ที่ 31 พฤษภาคม 2564
แจ้งเตือนเพจปลอม อ้างธนาคารอิสลาม
ไอแบงก์พบว่าได้มีมิจฉาชีพสร้างเฟซบุ๊กปลอมแอบอ้างชื่อธนาคารอิสลาม ใช้บัญชีเฟซบุ๊กชื่อว่า ธนาคาร อิสลาม ธนาคารอิสลาม และโลโก้ของธนาคาร พร้อมทั้งแอบอ้างเป็นแอดมินของธนาคาร
ธนาคารอิสลามแห่งประเทศไทย (ไอแบงก์) พบว่าได้มีมิจฉาชีพสร้างเฟซบุ๊กปลอมแอบอ้างชื่อธนาคารอิสลาม ใช้บัญชีเฟซบุ๊กชื่อว่า ธนาคาร อิสลาม ธนาคารอิสลาม และโลโก้ของธนาคารพร้อมทั้งแอบอ้างเป็นแอดมินของธนาคาร โดยมีการนําข้อมูลและภาพของมูลนิธิคนช่วยฅนที่รับบริจาคในโครงการสร้างที่อยู่อาศัยเพื่อผู้ยากไร้ ไปแก้ไข ดัดแปลง เพิ่มเติมและโน้มน้าวให้บริจาคเข้าบัญชีส่วนตัว
ธนาคารขอยืนยันว่าไม่มีความเกี่ยวข้องกับเพจดังกล่าว หากบุคคลใดได้รับความเสียหายสามารถแจ้งความเอาผิดกับเพจดังกล่าวได้ทันที โดยขณะนี้ธนาคารอยู่ระหว่างการพิจารณาแจ้งความและดําเนินการตามกฎหมายกับบุคคลเจ้าของเพจที่สร้างเพจปลอมขึ้น และขอแจ้งว่า เพจที่ถูกต้องของธนาคารอิสลามแห่งประเทศไทย คือ Islamic Bank of Thailand - ibank หรือค้นหาบนเฟซบุ๊กว่า @ibank.th
รัฐบาลไทย-ข่าวทำเนียบรัฐบาล-ชาวชุมชนพื้นที่เขตป้อมปราบศัตรูพ่ายและพญาไท กทม. ปลื้มปีติ ภายหลังได้รับอาหารโครงการน้ำพระทัยพระราชทาน
วันจันทร์ที่ 31 พฤษภาคม 2564
ชาวชุมชนพื้นที่เขตป้อมปราบศัตรูพ่ายและพญาไท กทม. ปลื้มปีติ ภายหลังได้รับอาหารโครงการน้ําพระทัยพระราชทาน
ชาวชุมชนพื้นที่เขตป้อมปราบศัตรูพ่ายและพญาไท กทม. ปลื้มปีติ ภายหลังได้รับอาหารโครงการน้ําพระทัยพระราชทาน
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยพสกนิกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงดําเนินโครงการน้ําพระทัยพระราชทาน ให้ประชาชนที่ประสบปัญหาความเดือดร้อน ด้วยการนําอาหารกล่องพระราชทานไปมอบให้ประชาชนในชุมชนต่างๆ วันละ 300 กล่อง เป็นระยะเวลา 35 วัน รวมจํานวนทั้งสิ้น 10,500 กล่อง ซึ่งในวันที่ 28 พ.ค. 64 เวลา 15.00 น. สมาคมสภาสังคมสงเคราะห์ฯ ร่วมกับ กระทรวงการพัฒนาสังคมและความมั่นคงของมนุษย์ (พม.)สนับสนุนโดย โครงการสลากการกุศล ลงพื้นที่มอบอาหารโครงการน้ําพระทัยพระราชทาน จํานวน 140 กล่อง ให้แก่ประชาชนกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน และคนไร้ที่พึ่ง ที่ได้รับผลกระทบจากการแพร่ระบาดของโรคโควิด-19 ณ ชุมชนอินทามระ 29 แยก 4 เขตพญาไท กทม. โดยมีนางจตุพร โรจนพานิช ผู้ตรวจราชการกระทรวงการพัฒนาสังคมและความมั่นคงของมนุษย์ เป็นผู้แทนมอบให้แก่ผู้นําชุมชน และ เวลา 16.00 น. ลงพื้นที่มอบอาหารโครงการน้ําพระทัยพระราชทาน จํานวน 160 กล่อง ให้แก่ประชาชนกลุ่มเปราะบาง ณ ชุมชนนางเลิ้ง เขตป้อมปราบศัตรูพ่าย กทม. โดยมี ร้อยตํารวจโท ดร.มนัส โนนุช รองประธานสภาสังคมสงเคราะห์ฯ และนางจตุพร โรจนพานิช ผู้ตรวจราชการกระทรวงการพัฒนาสังคมและความมั่นคงของมนุษย์ เป็นผู้แทนมอบให้แก่ผู้นําชุมชน ทั้งนี้ ภายหลังได้รับอาหารพระราชทาน ประชาชนต่างปลื้มปีติ และสํานึกในพระมหากรุณาธิคุณเป็นล้นพ้น และประชาชนในพื้นที่ดังกล่าวทํามาหากินยากลําบากเป็นอย่างมาก เนื่องจากประสบความเดือดร้อนจากการระบาดของโควิด-19 ระลอกใหม่
รัฐบาลไทย-ข่าวทำเนียบรัฐบาล-นายกรัฐมนตรียันยันจัดสรรงบประมาณเพียงพอในรองรับสถานการณ์การแพร่ระบาดไวรัสโควิด-19  พร้อมมั่นใจการบริหารจัดการวัคซีนในเดือนมิถุนายน ยังคงเป็นไปตามแผน
วันจันทร์ที่ 31 พฤษภาคม 2564
นายกรัฐมนตรียันยันจัดสรรงบประมาณเพียงพอในรองรับสถานการณ์การแพร่ระบาดไวรัสโควิด-19  พร้อมมั่นใจการบริหารจัดการวัคซีนในเดือนมิถุนายน ยังคงเป็นไปตามแผน
นายกรัฐมนตรียันยันจัดสรรงบประมาณเพียงพอในรองรับสถานการณ์การแพร่ระบาดไวรัสโควิด-19  พร้อมมั่นใจการบริหารจัดการวัคซีนในเดือนมิถุนายน ยังคงเป็นไปตามแผน
วันนี้ (31 พ.ค. 64) เวลา 11.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจําปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2565 ให้ความมั่นใจมีการจัดสรรงบประมาณเพื่อรองรับสถานการณ์การแพร่ระบาดไวรัสโควิด-19 ทั้งจากงบประมาณประจําและงบประมาณพ.ร.บ. เงินกู้ต่างๆ ยืนยันไม่มีปัญหาอย่างแน่นอนและรัฐบาลทําอย่างเต็มที่ด้วยความโปร่งใส สําหรับการจัดหาวัคซีนโควิด-19 ในเดือนมิถุนายน ยังคงเป็นตามแผนทั้ง
นายกรัฐมนตรียืนยันถึงการบริหารจัดการวัคซีนว่า รัฐบาลมีคณะกรรมการดําเนินอย่างต่อเนื่องทั้งการจัดหา การนําเข้าแบบรัฐ-รัฐ รวมทั้งวัคซีนทางเลือก โดยมีทั้งแผนหลัก แผนรองและแผนฉุกเฉินในบริหารจัดการวัคซีน ขณะที่โลกยังคงมีความต้องการวัคซีนที่มากขึ้นในหลายประเทศซึ่งต้องมีการบริหารจัดการวัคซีนของบริษัทผู้ผลิตด้วย ขณะเดียวกันไทยก็จะได้รับการถ่ายทอดการผลิตวัคซีนจากหนึ่งในบริษัทผู้ผลิตวัคซีนโควิด-19 ด้วย ซึ่งคาดว่าในช่วงเวลาที่กําหนดไปแล้วจะไม่ปัญหาเรื่องการบริหารจัดการวัคซีนทั้งวัคซีนที่จัดหาโดยรัฐและวัคซีนทางเลือกที่ดําเนินการได้แล้วในขณะนี้ อย่างไรก็ตามการนําเข้ายังต้องผ่านช่องทางรัฐ-รัฐ
โอกาสนี้ นายกรัฐมนตรีปฏิเสธข้อกล่าวหางบประมาณกระทรวงสกลามโหมมากกว่ากระทรวงสาธารณสุข โดยชี้แจงว่างบประมาณด้านสาธารณสุข ประกอบด้วยงบประมาณของกระทรวงสาธารสุข ยังมีกองทุนภายใต้สังกัดกระทรวงสาธารณสุขอีก 3 กองทุน ประกอบด้วย กองทุนหลักประกันสุขภาพแห่งชาติ กองทุนการแพทย์ฉุกเฉิน กองทุนภูมิปัญญาการแพทย์แผนไทย มีจํานวน 141,741 ล้านบาท และงบประมาณ 153,940.47 รวมงบประมาณด้านสาธารณสุขทั้งสิ้น 295,681 ล้านบาท เมื่อเปรียบเทียบกับปี 2564 ลดลงเพียงแค่ 5,930 ล้านบาทร้อยละ 1.7 งบประมาณขณะที่ 2 ปีที่ผ่านมาได้มีการปรับลดงบประมาณกระทรวงกลาโหมกว่า 10,000 ล้านบาท แต่ยังคงมีงบประมาณผูกพันที่ต้องดําเนินการต่อในปีงบประมาณ 2565
นายกรัฐมนตรี ยืนยันรัฐบาลบริหารจัดการวัคซีนทั้งการกระจายวัคซีนและการให้บริการฉีดวัคซีน ด้วยความโปร่งใส ทั่วถึงและเป็นธรรม ยืนยันในเดือนมิถุนายน จะมีวัคซีนเข้ามาอย่างเพียงพอทั้งวัคซีนที่รัฐบาลจัดหาและวัคซีนทางเลือก ซึ่งการนําเข้ายังต้องติดต่อผ่านสํานักงานคณะกรรมการอาหารและยา (อย.) โดยต้องบริษัทที่ได้รับการขึ้นทะเบียนเป็นผู้แทนบริษัทผู้ผลิตวัคซีนที่ถูกต้อง เพื่อรับรองมาตรฐานก่อนนําเข้า ขอให้ความมั่นใจว่ารัฐบาลได้การบริหารงบประมาณด้วยการพิจารณาอย่างเข้มงวด รัดกุม พร้อมรับฟังทุกข้อมูล “วันนี้ไม่มีการทุจริตในรัฐบาลผม”  นายกรัฐมนตรีกล่าวย้ํา
************************
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมจุดบริการฉีดวัคซีนโควิด-19 โดยกทม.-หอการค้าไทย-เซ็นทรัลเวิลด์–รพ.จุฬาลงกรณ์  ยืนยันประเทศไทยได้รับวัคซีน AstraZeneca วันที่ 7 มิ.ย. ตามกำหนด
วันจันทร์ที่ 31 พฤษภาคม 2564
นายกรัฐมนตรีตรวจเยี่ยมจุดบริการฉีดวัคซีนโควิด-19 โดยกทม.-หอการค้าไทย-เซ็นทรัลเวิลด์–รพ.จุฬาลงกรณ์  ยืนยันประเทศไทยได้รับวัคซีน AstraZeneca วันที่ 7 มิ.ย. ตามกําหนด
นายกรัฐมนตรีตรวจเยี่ยมจุดบริการฉีดวัคซีนโควิด-19 โดยกทม.-หอการค้าไทย-เซ็นทรัลเวิลด์–รพ. จุฬาลงกรณ์   ยืนยันประเทศไทยได้รับวัคซีน AstraZeneca วันที่ 7 มิ.ย. ตามกําหนด
วันนี้ (31 พฤษภาคม 2564) เวลา 13.30 น. นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย และพลเอกตํารวจเอก อัศวิน ขวัญเมือง ผู้ว่าราชการจังหวัดกรุงเทพมหานคร ตรวจเยี่ยมหน่วยความร่วมมือบริการวัคซีนโควิด-19 โดยกรุงเทพมหานคร – หอการค้าไทย – เซ็นทรัลเวิลด์ – โรงพยาบาลจุฬาลงกรณ์ ณ ศูนย์การค้าเซ็นทรัลเวิล์ด เขตปทุมวัน กรุงเทพมหานคร เพื่อให้บริการฉีดวัคซีนแก่ประชาชน 2,000 คนต่อวัน ผู้ลงทะเบียนผ่านแอปพลิเคชันหมอพร้อมและไทยร่วมใจ รวมถึงกลุ่มผู้มีรายชื่อจากโรงพยาบาลจุฬาลงกรณ์และพนักงานด่านหน้ากลุ่มเซ็นทรัล
โอกาสนี้ นายกรัฐมนตรีกล่าวทักทายและให้กําลังใจประชาชนระหว่างรอเข้ารับการฉีดวัคซีน พร้อมสอบถามผู้ที่ได้รับบริการฉีดวัคซีนและอยู่ระหว่างสังเกตอาการด้วยความสนใจ โดยยืนยันว่ารัฐบาลให้ความสําคัญกับประชาชนทุกคน โดยเฉพาะผู้ประกอบธุรกิจ ผู้ใช้แรงงาน และจะมีการกระจายวัคซีนให้ครอบคลุมประชาชน 50 ล้านคนทั่วประเทศอย่างเร็วที่สุด พร้อมให้ความมั่นใจว่า การส่งมอบวัคซีนจาก AstraZeneca เป็นไปตามที่กําหนดวันที่ 7 มิถุนายน 2564 โดยจะต้องมีการตรวจสอบคุณภาพของวัคซีนก่อนเพื่อความปลอดภัยของพี่น้องประชาชน จากนั้นจะเร่งฉีดวัคซีนตามแผน อย่างไรก็ตาม นายกรัฐมนตรียังชี้แจงว่า แผนบริการการกระจายวัคซีนจะต้องมีการปรับทุกเดือน เนื่องจะจากมีวัคซีนทยอยเข้ามาเพิ่มเติมอย่างต่อเนื่อง โดยทํางานภายใต้กลไกล ศบค. และความคิดเห็นของบุคลากรทางการแพทย์ด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 31 พฤษภาคม 2564 พนักงานติดเชื้อไวรัส COVID-19 จำนวน 3 ราย
วันจันทร์ที่ 31 พฤษภาคม 2564
ประกาศ ขสมก. ประจําวันที่ 31 พฤษภาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 31 พฤษภาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 31 พฤษภาคม 2564 พนักงานติดเชื้อไวรัส COVID-19 จํานวน 3 ราย
1) พนักงานขับรถโดยสารธรรมดา สาย 13 เขตการเดินรถที่ 4
2) พนักงานเก็บค่าโดยสารรถปรับอากาศ สาย 4 เขตการเดินรถที่ 4
3) พนักงานขับรถโดยสารธรรมดา สาย 71 เขตการเดินรถที่ 2
รัฐบาลไทย-ข่าวทำเนียบรัฐบาล-ตอบข้อซักถามจาก FAO ในเวที PSMA ครั้งที่ 3 ในมุมมองของรัฐในการสนับสนุน IUU Fishing
วันจันทร์ที่ 31 พฤษภาคม 2564
ตอบข้อซักถามจาก FAO ในเวที PSMA ครั้งที่ 3 ในมุมมองของรัฐในการสนับสนุน IUU Fishing
ผู้ช่วย รมว.กษ. ตอบข้อซักถามจาก FAO ในเวที PSMA ครั้งที่ 3 ในมุมมองของรัฐต่อการสนับสนุนการป้องกัน ยับยั้ง และขจัดการทําประมงที่ผิดกฎหมาย พร้อมสร้างความมั่นใจด้านการอนุรักษ์และการใช้ประโยชน์ในระยะยาวต่อทรัพยากรและระบบนิเวศทางทะเลอย่างยั่งยืน
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เข้าร่วมการเสวนาในการประชุมระดับสูง PSMA ครั้งที่ 3 ผ่านระบบออนไลน์ โดยได้กล่าวในที่ประชุมว่า รัฐบาลไทยได้กําหนดให้การต่อต้านการทําประมงผิดกฎหมาย “IUU” เป็นวาระแห่งชาติ ตั้งแต่ ปี พ.ศ. 2558 โดยได้จัดทํา “Roadmap เพื่อใช้แก้ไขการทําประมง IUU ของประเทศไทย” ประกอบด้วย 6 กิจกรรมหลัก คือ 1) กรอบกฎหมาย 2) การบริหารจัดการทรัพยากรประมงและการจัดการกองเรือไทย 3) การตรวจติดตาม ควบคุมและเฝ้าระวังการทําประมง (MCS) 4) การบังคับใช้กฎหมาย 5) ระบบตรวจสอบย้อนกลับ และ 6) แรงงานในภาคการประมง ส่งผลให้เกิดการอนุรักษ์ในระยะยาวและการใช้ทรัพยากรทางทะเล รวมถึงระบบนิเวศทางทะเลอย่างยั่งยืน ได้อย่างมีประสิทธิภาพ
สําหรับการนํามาตรการรัฐเจ้าของท่า (PSMA) มาใช้สําหรับการตรวจสอบเรือประมงต่างประเทศที่ประสงค์จะเข้าเทียบท่าเรือของไทย มีส่วนช่วยป้องกัน ยับยั้ง และขจัดการทําประมงที่ผิดกฎหมาย (IUU) ได้เป็นอย่างมาก ซึ่งประเทศไทยได้ปฏิรูปข้อกฎหมายให้มีความสอดคล้องตามหลักการของ PSMA ทําให้ประเทศไทยในฐานะที่เป็นรัฐเจ้าของท่าสามารถตรวจสอบยืนยันความถูกต้องของเรือและสัตว์น้ําว่าไม่ได้เกี่ยวข้องกับการทําประมง IUU ก่อนอนุญาตให้เข้าเทียบท่า หรือสามารถปฏิเสธการเข้าเทียบท่าของเรือประมงต่างประเทศที่เกี่ยวข้องกับการทําประมง IUU ได้อย่างมีประสิทธิภาพมากยิ่งขึ้น ซึ่งส่งผลให้เกิดการอนุรักษ์ในระยะยาว และเป็นใช้ทรัพยากรทางทะเลอย่างยั่งยืน
อย่างไรก็ตาม การบังคับใช้มาตรการรัฐเจ้าของท่าของไทยก็มีความท้าทายด้วยเช่นกัน เช่น การที่ประเทศไทยดําเนินการอย่างเข้มแข็งเช่นนี้ส่งผลให้ผู้ที่กระทําผิดกฎหมาย หรือผู้ที่มีส่วนได้ส่วนเสียก็จะนําสินค้าประมงที่ได้จากกการทําประมงแบบ IUU ไปยังท่าเรือประเทศอื่น ๆ ที่ยังไม่มีกฎหมายควบคุม และส่งต่อสินค้าเหล่านั้นกลับมาช่องทางอื่น ทําให้เกิดความท้าทายเป็นอย่างมากในการตรวจสอบถึงแหล่งที่มาของสินค้าเหล่านั้น โดยปัญหาเหล่านี้จะสามารถแก้ได้ หากทุกประเทศมีกฎหมาย ระเบียบที่เข้มแข็งในการควบคุม ตรวจสอบสินค้าสัตว์น้ําที่เข้าประเทศของตน หรือการเข้าร่วมเป็นภาคีของความตกลงว่าด้วยมาตรการรัฐเจ้าของท่าก็เป็นอีกหนทางหนึ่งในการขจัดปัญหาดังกล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทยขยายระยะเวลาปรับแผนให้บริการเดินรถโดยสาร
วันจันทร์ที่ 31 พฤษภาคม 2564
การรถไฟแห่งประเทศไทยขยายระยะเวลาปรับแผนให้บริการเดินรถโดยสาร
การรถไฟแห่งประเทศไทย (รฟท.) จึงขอแจ้งปรับแผนให้บริการขบวนรถเส้นทางต่าง ๆ ให้มีความเหมาะสมต่อสถานการณ์ โดยขยายระยะเวลางดให้บริการขบวนรถเชิงพาณิชย์ (รถทางไกล) ขบวนรถเชิงสังคม (รถระยะสั้น) จํานวน 121 ขบวน ออกไปอีกจนกว่าสถานการณ์จะคลี่คลาย
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัส COVID-19 (ศบค.) มีนโยบายขอความร่วมมือให้ประชาชนหลีกเลี่ยง หรือชะลอการเดินทางเพื่อยับยั้งการแพร่ระบาดของโรคติดเชื้อไวรัส COVID -19 ระลอกใหม่ และได้มีการขยายระยะเวลาประกาศสถานการณ์ฉุกเฉินออกไปอีก 60 วัน ตั้งแต่วันที่ 1 มิถุนายน - 31 กรกฎาคม 2564 ดังนั้น การรถไฟแห่งประเทศไทย (รฟท.) จึงขอแจ้งปรับแผนให้บริการขบวนรถเส้นทางต่าง ๆ ให้มีความเหมาะสมต่อสถานการณ์ โดยขยายระยะเวลางดให้บริการขบวนรถเชิงพาณิชย์ (รถทางไกล) ขบวนรถเชิงสังคม (รถระยะสั้น) จํานวน 121 ขบวน ออกไปอีกจนกว่าสถานการณ์จะคลี่คลาย จากเดิมที่จะสิ้นสุดในวันที่ 31 พฤษภาคม 2564
อย่างไรก็ตาม รฟท. ได้คํานึงถึงความเหมาะสมในการให้บริการแก่ประชาชน โดยพิจารณางดเดินขบวนรถเฉพาะเส้นทางที่มีผู้ใช้บริการน้อยและไม่ได้วิ่งให้บริการในชั่วโมงเร่งด่วน และยังคงมีขบวนรถโดยสาร ทั้งขบวนรถเชิงพาณิชย์ (รถทางไกล) ขบวนรถเชิงสังคม (รถระยะสั้น) มากถึงจํานวน 115 ขบวน ให้บริการแก่ประชาชนได้อย่างเพียงพอทุกเส้นทาง
สําหรับประชาชนที่ซื้อตั๋วโดยสารเดินทางในขบวนรถที่งดให้บริการไว้แล้ว สามารถติดต่อขอคืนเงินได้เต็มราคาที่สถานีรถไฟทุกแห่งทั่วประเทศ ตั้งแต่บัดนี้เป็นต้นไป สอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง นอกจากนี้ รฟท. ยังเพิ่มความมั่นใจในการให้บริการแก่ผู้โดยสาร โดยดําเนินมาตรการเฝ้าระวังและป้องกันการแพร่ระบาดของไวรัส COVID -19 ในการให้บริการแก่ผู้โดยสารทั้งในขบวนรถโดยสาร สถานีรถไฟทั่วประเทศอย่างเคร่งครัด เพื่อให้เกิดความปลอดภัย และลดความเสี่ยงจากการแพร่ระบาดของเชื้อไวรัส COVID-19 ตลอดการเดินทาง
รัฐบาลไทย-ข่าวทำเนียบรัฐบาล-นายกฯ เสียใจต่อการเสียชีวิตของเอกอัครราชทูตยูเครนประจำประเทศไทย
วันจันทร์ที่ 31 พฤษภาคม 2564
นายกฯ เสียใจต่อการเสียชีวิตของเอกอัครราชทูตยูเครนประจําประเทศไทย
นายกฯ เสียใจต่อการเสียชีวิตของเอกอัครราชทูตยูเครนประจําประเทศไทย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เสียใจต่อการเสียชีวิตของ นายอันดรีย์ เบซตา (H.E. Mr. Andrii Beshta) เอกอัครราชทูตวิสามัญผู้มีอํานาจเต็มแห่งยูเครนประจําประเทศไทย ซึ่งได้เสียชีวิตเมื่อช่วงเช้าวันที่ 30 พฤษภาคม 2564 ที่ จ.สตูล ก่อนหมดวาระการดํารงตําแหน่งในประเทศไทย และเตรียมเดินทางกลับยูเครน
นายอันดรีย์ เบซตา ได้ดํารงตําแหน่งเอกอัครราชทูตวิสามัญผู้มีอํานาจเต็มแห่งสาธารณรัฐยูเครนประจําประเทศไทยตั้งแต่ปี 2558 และมีกําหนดจะพ้นจากหน้าที่ในช่วงสัปดาห์ที่ 3 ของเดือน มิถุนายน 2564 ซึ่งตลอดระยะเวลาการทํางานของเอกอัครราชทูตฯ ถือได้ว่าเป็นผู้มีบทบาทสําคัญในการกระชับความร่วมมือระหว่างประเทศไทย และยูเครน และเป็นผู้ที่มีความผูกพันกับประเทศไทยเป็นอย่างมาก
ทั้งนี้ นายกรัฐมนตรีเสียใจกับการจากไปของนายเบซตาซึ่งเป็นมิตรของไทย และจะมีหนังสือแสดงความเสียใจอย่างเป็นทางการในโอกาสแรก รวมทั้งได้สั่งการให้หน่วยงานที่เกี่ยวข้องช่วยอํานวยความสะดวกตามความประสงค์ของครอบครัวเอกอัครราชทูตฯ อย่างสมเกียรติ
รัฐบาลไทย-ข่าวทำเนียบรัฐบาล-กล่าวสุนทรพจน์ในการประชุมภาคีความตกลงว่าด้วยมาตรการรัฐเจ้าของท่า ครั้งที่ 3
วันจันทร์ที่ 31 พฤษภาคม 2564
กล่าวสุนทรพจน์ในการประชุมภาคีความตกลงว่าด้วยมาตรการรัฐเจ้าของท่า ครั้งที่ 3
รัฐมนตรีเกษตรฯ กล่าวสุนทรพจน์ในการประชุมภาคีความตกลงว่าด้วยมาตรการรัฐเจ้าของท่า ครั้งที่ 3 หรือ PSMA พร้อมแสดงจุดยืนจะมุ่งมั่นในการต่อต้านการทําประมงผิดกฎหมาย และจะดําเนินตามนโยบาย IUU Free Thailand
ดร.เฉลิมชัย ศรีอ่อน รัฐมนตรีว่ากระทรวงเกษตรและสหกรณ์ กล่าวสุนทรพจน์ในการประชุมระดับสูงเพื่อเปิดการประชุมภาคีความตกลงว่าด้วยมาตรการรัฐเจ้าของท่า ครั้งที่ 3 หรือ PSMA ที่จัดขึ้นโดย FAO และ EU เพื่อสร้างความเข้าใจและสร้างการรับรู้ถึงประโยชน์ในการดําเนินงานตามมาตรการรัฐเจ้าของท่า เพื่ออนุรักษ์และใช้ประโยชน์จากทรัพยากรประมงและมหาสมุทรอย่างยั่งยืน โดยประเทศไทยได้กําหนดให้การต่อต้านการทําประมงผิดกฎหมาย “IUU” เป็นวาระแห่งชาติ โดยรัฐบาลไทยได้ปฏิรูปกฎหมายและการบริหารจัดการด้านการประมง ให้สอดคล้องกับมาตรฐานและกฎระเบียบระหว่างประเทศ ซึ่งประเทศไทยได้ให้สัตยาบันความตกลงว่าด้วยมาตรการรัฐเจ้าของท่า ตั้งแต่ปี 2559 และดําเนินงานตามมาตรการ PSMA อย่างเคร่งครัดตลอดห่วงโซ่การผลิตสินค้าประมง ทั้งภายในและระหว่างประเทศ โดยป้องกันมิให้เรือประมงที่เกี่ยวข้องกับการทําประมงผิดกฎหมายเข้าเทียบท่าและนําสัตว์น้ําที่จับได้มาขึ้นท่าเรือ โดยในช่วง 5 ปีที่ผ่านมา ประเทศไทยได้จับกุมและปฏิเสธการเทียบท่าของสินค้าสัตว์น้ําที่ผิดกฎหมาย IUU จํานวนมากกว่า 3,500 ตัน ซึ่งปัจจัยความสําเร็จของไทยในการดําเนินมาตรการ PSMA มาจากการประสานความร่วมมือ และการแลกเปลี่ยนข้อมูลที่มีประสิทธิภาพระหว่างรัฐภาคี และหน่วยงานที่เกี่ยวข้อง
อย่างไรก็ตาม รัฐมนตรีว่าการกระทรวงเกษตรและสหกรณ์ ได้กล่าวในฐานะตัวแทนประเทศไทย ได้ขอเรียกร้องให้ประเทศสมาชิกภาคี โดยเฉพาะรัฐเจ้าของธง ต้องให้ความร่วมมือและดําเนินมาตรการ PSMA อย่างจริงจัง เพื่อสนับสนุนการดําเนินงานของรัฐเจ้าของท่าในการติดตาม ตรวจสอบการปฏิบัติตามกฎหมาย และการตรวจสอบย้อนกลับ ให้เป็นไปอย่างมีประสิทธิภาพ พร้อมทั้งให้ความเชื่อมั่นว่าประเทศไทยจะสนับสนุนการทํางานของ FAO ในการพัฒนาขีดความสามารถของประเทศสมาชิก ให้สามารถดําเนินมาตรการต่าง ๆ ให้สอดคล้องกับบทบัญญัติของมาตรการ PSMA รวมทั้งมาตรการระหว่างประเทศอื่น ๆ โดยเฉพาะอย่างยิ่งการพัฒนาระบบแลกเปลี่ยนข้อมูลเพื่อต่อต้านการทําประมงที่ผิดกฎหมายในระดับโลก
นอกจากนี้ รัฐบาลไทยได้ดําเนินมาตรการต่าง ๆ เพื่อแก้ไขปัญหาความเสื่อมโทรมของทรัพยากรทางทะเล เพื่อรับมือกับการเปลี่ยนแปลงสภาพภูมิอากาศ และเพื่อส่งเสริมคุณภาพชีวิตที่ดีของชาวประมง โดยมีการปรับปรุงกฎระเบียบในการทําประมง การติดตั้งระบบติดตามเรือประมง (VMS) การเฝ้าระวังเรือประมงไทยและต่างชาติอย่างเข้มงวด การประสานงานและแลกเปลี่ยนข้อมูลระหว่างหน่วยงานด้านประมงและหน่วยงานที่บังคับใช้กฎหมาย เพื่อสนับสนุนการดําเนินคดีต่อผู้กระทําผิดกฎหมายประมง และส่งเสริมความร่วมมือระหว่างประเทศ
“ประเทศไทยพร้อมสนับสนุนแนวคิดการปรับเปลี่ยนไปสู่การมีระบบอาหารที่ยั่งยืน สามารถปรับตัวได้ในทุกภาวะวิกฤติ และพร้อมจะแสดงศักยภาพและบทบาทที่สําคัญของการทําประมงพื้นบ้านและประมงขนาดเล็ก รวมทั้งการจัดการประมงและการเพาะเลี้ยงสัตว์น้ําที่ยั่งยืน อย่างไรก็ตาม เราทุกคนต่างมุ่งหวังว่า ผู้แทนประเทศสมาชิกจะกลับไปพร้อมกับคํามั่นสัญญาที่จะร่วมกันสร้างความยั่งยืนด้านการประมง และปกป้องฟื้นฟูทรัพยากรทางทะเลและมหาสมุทร โดยในส่วนของประเทศไทยขอยืนยันว่าจะมุ่งมั่นในการต่อต้านการทําประมงผิดกฎหมาย และจะดําเนินตามนโยบาย IUU Free Thailand ต่อไป” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-กระทรวงคมนาคม จัดวัคซีนให้กับสถาบันการบินพลเรือน
วันจันทร์ที่ 31 พฤษภาคม 2564
กระทรวงคมนาคม จัดวัคซีนให้กับสถาบันการบินพลเรือน
...
กระทรวงคมนาคมให้การสนับสนุนจัดวัคซีนให้กับพนักงาน อาจารย์ นักศึกษา ศิษย์การบินตลอดจนผู้ประกอบการของสถาบันการบินพลเรือนให้ได้รับการฉีดวัคซีน เพื่อเตรียมความพร้อมให้เป็นสถาบันการศึกษาที่มีความปลอดภัยและมีมาตรการป้องกันการแพร่ระบาดของเชื้อไวรัสโควิด-19 ระหว่างวันที่ 27-29 พฤษภาคม 2564 ณ ศูนย์ฉีดวัคซีนกลางบางซื่อ (Central Vaccination Center COVID-19) ซึ่งเป็นความร่วมมือระหว่างกระทรวงคมนาคม โดยการรถไฟแห่งประเทศไทยและหน่วยงานในสังกัด ร่วมกับกระทรวงสาธารณสุข กรมควบคุมโรค กรมการแพทย์ และสถาบันโรงผิวหนัง ดําเนินการจัดตั้งศูนย์ให้บริการฉีดวัคซีน เพื่อให้สามารถเข้าถึงการให้บริการฉีดวัคซีน ตามนโยบายของรัฐบาล ณ สถานีกลางบางซื่อ จตุจักร กรุงเทพมหานคร
สถาบันการบินพลเรือน ตระหนักถึงความปลอดภัยและความรับผิดชอบต่อส่วนรวมในการป้องกันการแพร่ระบาดของโรคติดเชื้อไวรัสโคโรนา 2019 (COVID-19) และขอขอบคุณบุคลากรทางการแพทย์ เจ้าหน้าที่ทุกคนที่ร่วมกันเสียสละปฏิบัติงานในสถานการณ์โควิด-19 และขอเป็นกําลังใจให้ก้าวผ่านสถานการณ์โควิด-19 นี้ไปด้วยดี
รัฐบาลไทย-ข่าวทำเนียบรัฐบาล-การประชุมคณะอนุกรรมการยุทธศาสตร์และสินเชื่อของกองทุนพัฒนาเอสเอ็มอีตามแนวประชารัฐ
วันจันทร์ที่ 31 พฤษภาคม 2564
การประชุมคณะอนุกรรมการยุทธศาสตร์และสินเชื่อของกองทุนพัฒนาเอสเอ็มอีตามแนวประชารัฐ
กองทุนพัฒนาเอสเอ็มอีตามแนวประชารัฐ จัดประชุมคณะอนุกรรมการยุทธศาสตร์และสินเชื่อของกองทุนพัฒนาเอสเอ็มอีตามแนวประชารัฐ ปีบัญชี 2564 เพื่อหารือเกี่ยวกับการจัดทํายุทธศาสตร์และแผนปฏิบัติการ รูปแบบและการออกแบบผลิตภัณฑ์การให้สินเชื่อ และมาตรการต่างๆ
วันนี้ (31 พฤษภาคม 2564) กองทุนพัฒนาเอสเอ็มอี ตามแนวประชารัฐจัดประชุมคณะอนุกรรมการยุทธศาสตร์และสินเชื่อของกองทุนพัฒนาเอสเอ็มอีตามแนวประชารัฐ ปีบัญชี 2564 เพื่อหารือเกี่ยวกับการจัดทํายุทธศาสตร์และแผนปฏิบัติการ รูปแบบและการออกแบบผลิตภัณฑ์การให้สินเชื่อ และมาตรการต่างๆ ของกองทุนพัฒนาเอสเอ็มอีตามแนวประชารัฐ โดยมี นายเกษม พิพัฒน์เสรีธรรม ผู้ทรงคุณวุฒิ ด้านวิสาหกิจ ขนาดกลางและขนาดย่อม เป็นประธานการประชุม มีนายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะผู้อํานวยการกองทุนเอสเอ็มอีตามแนวประชารัฐ ผู้ทรงคุณวุฒิ พร้อมด้วยคณะอนุกรรมการ เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ทั้งนี้ การจัดประชุมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564 #กองทุนพัฒนาเอสเอ็มอีตามแนวประชารัฐ #prindustry
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๒/๒๕๖๔
วันจันทร์ที่ 31 พฤษภาคม 2564
ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันอาทิตย์ที่ ๓๐ พฤษภาคม ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้เน้นย้ําให้เรือนจํา/ทัณฑสถานลงข้อมูลในระบบให้แล้วเสร็จภายในเวลาที่กําหนด ส่วนทางด้านการบริหารจัดการเรือนจํา ได้มอบหมายให้กรมราชทัณฑ์พิจารณาในเรื่องสถานที่ของการรับตัวผู้ต้องขังจากศาล และย้ายระบายผู้ต้องขังที่เป็นสีเขียว (ป่วยไม่มีอาการ) ไปควบคุมในพื้นที่ที่เหมาะสม เช่น เรือนจําชั่วคราว ก่อนที่จะส่งตัวเข้าจําคุกในเรือนจําต่อไป อีกทั้งเน้นเรื่องการบริหารจัดการเรื่องห้องกักโรค ยกระดับห้องควบคุมโรคให้ดียิ่งขึ้น เพื่อไม่ให้เกิดการกระจายโรค และป้องกันการติดเชื้อภายในเรือนจํา ซึ่งขณะนี้มีจํานวนเรือนจําสีขาว ที่ยืนยันว่าไม่พบการแพร่ระบาดของเชื้อไวรัสโคโรนา 2019 จํานวน ๑๑๖ แห่ง โดยทุกเรือนจําได้มีมาตรฐานห้องกักกันโรค มีการตรวจหาเชื้อตามระบบ PCR และระบบการกักตัวก่อนเข้าเรือนจําอย่างเข้มข้น รวมทั้งมีการสุ่มตรวจหาเชื้อในกลุ่มเจ้าหน้าที่ทุกสัปดาห์ และผู้ต้องขังทุก ๑๔ วัน ซึ่งเป็นไปตามมาตรฐานแนวทางของกรมควบคุมโรค
นอกจากนี้ ได้เน้นย้ําเรื่องระบบการส่งผู้พ้นโทษกลับคืนสู่สังคมให้เป็นไปตามมาตรฐาน ด้วยการส่งต่อไปยังการดูแลของหน่วยงานด้านสาธารณสุข การสร้างหรือกําหนดบ้านพักพิงเพื่อการกักตัวในกรณีที่ไม่สามารถส่งต่อ โดยขณะนี้มีการใช้อาคารแสดงสินค้าของเรือนจํากลางคลองเปรมเป็นที่พักพิงและกําลังดําเนินการปรับปรุงบ้านเพิ่มเติม รวมทั้งให้ศูนย์ประสานงานและส่งเสริมการมีงานทํา หรือ ศูนย์ CARE (CARE : Center for Assistance to Reintegration and Employment) กรมราชทัณฑ์ เข้ามาช่วยสนับสนุนติดตามผู้ที่ได้รับการปล่อยตัวด้วย เพื่อให้มั่นใจว่าผู้ติดเชื้อที่พ้นโทษหรือได้รับการปล่อยตัวได้รับการดูแลรักษาต่ออย่างถูกต้องและไม่แพร่เชื้อสู่ภายนอก
รัฐบาลไทย-ข่าวทำเนียบรัฐบาล-นายกฯ สั่ง รมว.เฮ้ง บูรณาการจังหวัดปทุมธานีและนนทบุรี ลุยตรวจโควิดเชิงรุก ป้องกันการแพร่ระบาดในสถานประกอบการและแคมป์คนงาน
วันจันทร์ที่ 31 พฤษภาคม 2564
นายกฯ สั่ง รมว.เฮ้ง บูรณาการจังหวัดปทุมธานีและนนทบุรี ลุยตรวจโควิดเชิงรุก ป้องกันการแพร่ระบาดในสถานประกอบการและแคมป์คนงาน
รัฐมนตรีว่าการกระทรวงแรงงาน เผย กระทรวงแรงงาน ขานรับข้อสั่งการนายกรัฐมนตรีและ รมว.กลาโหม บูรณาการกับหน่วยงานที่เกี่ยวข้อง และโรงพยาบาลในเครือข่ายประกันสังคม ดําเนินการตรวจโควิด-19 เชิงรุกแก่แรงงานในสถานประกอบการและแคมป์คนงานจังหวัดปทุมธานีและนนทบุรี ค
เมื่อวันที่ 31 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงสถานการณ์การแพร่ระบาดของโควิด-19 ในแคมป์คนงานว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้มีความห่วงใยต่อสถานการณ์ดังกล่าวจึงได้สั่งการให้กระทรวงแรงงาน บูรณาการกับกระทรวงมหาดไทย ผู้ว่าราชการจังหวัด สาธารณสุขจังหวัด และโรงพยาบาลในเครือข่ายประกันสังคม ดําเนินการตรวจโควิด-19 เชิงรุกแก่แรงงานในสถานประกอบการและแคมป์คนงานในพื้นที่จังหวัดปทุมธานีและนนทบุรี เพื่อควบคุมการแพร่ระบาดของโควิด-19
นายสุชาติ กล่าวต่อว่า จังหวัดปทุมธานี เริ่มตรวจโควิด – 19 เชิงรุกในสถานประกอบการ เริ่มตั้งแต่วันนี้ (31 พ.ค.64) จํานวน 3 แห่ง ได้แก่ บริษัท ไทสัน ลูกจ้างจํานวน 1,948 คน บริษัทโชคชัย เอ็นจิเนียริ่ง ลูกจ้างจํานวน 825 คน และ บริษัทเคลแมกซ์ แมซินเนอรี่ ลูกจ้างจํานวน 136 คน  โดยมีโรงพยาบาลการุญเวช ปทุมธานี โรงพยาบาลในเครือข่ายประกันสังคม เป็นผู้ดําเนินการตรวจ
ทางด้านจังหวัดนนทบุรี มีแผนดําเนินการตรวจโควิด-19 เชิงรุกในสถานประกอบการะยะที่ 2 เริ่มตั้งแต่วันที่ 29 พ.ค. – 30 มิ.ย.64 เป้าหมายสถานประกอบการจํานวน 160 แห่ง ลูกจ้าง 11,140 คน และตรวจโควิด-19 เชิงรุกในแคมป์คนงาน อีกจํานวน 2 แห่ง ได้แก่ บริษัท ชิโนทัย ลูกจ้างจํานวน 759 คน และบริษัท นวรัตน์ พัฒนาการ ลูกจ้างจํานวน 454 คน โดยมีโรงพยาบาลเกษมราษฎร์ อินเตอร์เนชั่นเนล โรงพยาบาลในเครือข่ายประกันสังคม เป็นผู้ดําเนินการตรวจกรณีตรวจพบเชื้อจะถูกส่งตัวเข้ารับการรักษาที่โรงพยาบาลในเครือข่ายประกันสังคม ซึ่งมีทีมแพทย์และพยาบาลดูแลเป็นอย่างดี
ทั้งนี้ การตรวจโควิด-19 เชิงรุกดังกล่าวจะเป็นการชะลอการแพร่กระจายของเชื้อและควบคุมการแพร่ระบาดในช่วงที่รอการฉีดวัคซีนให้แก่แรงงานในสถานประกอบการอีกด้วย
รัฐบาลไทย-ข่าวทำเนียบรัฐบาล-“กอช. จัดกิจกรรม ชวนสมาชิกฝากร้านออนไลน์สร้างรายได้ สู้ภัยไวรัสโควิด-19”
วันจันทร์ที่ 31 พฤษภาคม 2564
“กอช. จัดกิจกรรม ชวนสมาชิกฝากร้านออนไลน์สร้างรายได้ สู้ภัยไวรัสโควิด-19”
กอช. จัดกิจกรรม “กอช. ปันโปร ฝากร้านสร้างรายได้ สู้ภัยไวรัสโควิด-19” เพื่อช่วยสมาชิกสร้างรายได้ผ่านช่องทางออนไลน์ โดย กอช. เป็นตัวกลางในการประชาสัมพันธ์สินค้า พร้อมเชิญชวนประชาชนทั่วไปอุดหนุนสินค้าสมาชิก กอช.
กองทุนการออมแห่งชาติ หรือ กอช. จัดกิจกรรม “กอช. ปันโปร ฝากร้านสร้างรายได้ สู้ภัยไวรัสโควิด-19” เพื่อช่วยสมาชิกสร้างรายได้ผ่านช่องทางออนไลน์ โดย กอช. เป็นตัวกลางในการประชาสัมพันธ์สินค้า พร้อมเชิญชวนประชาชนทั่วไปอุดหนุนสินค้าสมาชิก กอช. ดูรายละเอียดสินค้าได้ที่เฟซบุ๊ก “กองทุนการออมแห่งชาติ”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ด้วยสถานการณ์โรคติดเชื้อไวรัสโควิด-19 ตามนโยบายของรัฐบาลรณรงค์ให้ประชาชน ลดการเดินทางออกจากบ้านป้องกันการแพร่ระบาด โดย กอช. ขอเป็นช่องทางหนึ่งในการส่งเสริมการสร้างรายได้ให้แก่สมาชิก ในกิจกรรม “กอช. ปันโปร ฝากร้านสร้างรายได้ สู้ภัยไวรัส โควิด-19” โดยสมาชิก กอช. ผู้ประกอบอาชีพอิสระ วิสาหกิจชุมชน กลุ่มสภาเกษตรกร สามารถฝากร้านกับ กอช. พร้อมภาพสินค้า โพสต์ได้ที่เฟซบุ๊ก “กองทุนการออมแห่งชาติ” โดย กอช. จะเป็นตัวกลางในการประชาสัมพันธ์และแชร์สินค้าเพื่อเป็นการบอกต่อ พร้อมขอเชิญชวนประชาชนทั่วไปร่วมอุดหนุนสินค้าของสมาชิก โดยสามารถเลือกดูสินค้าตามความต้องการ ได้ผ่านเฟซบุ๊ก “กองทุนการออมแห่งชาติ” ได้ตั้งแต่วันนี้เป็นต้นไป สอบถามรายละเอียดเพิ่มเติม สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๓/๒๕๖๔
วันจันทร์ที่ 31 พฤษภาคม 2564
ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๓/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในวันจัน​ทร์ที่ ๓๑ พฤษภาคม ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้​รับทราบ​รายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจําและทัณฑสถาน ในภาพรวมชัดเจนและดีขึ้น ซึ่งจากการตรวจสอบเจ้าหน้าที่และผู้ต้องขัง ปรากฏว่า มีเรือนจําและทัณฑสถานที่ไม่พบการแพร่ระบาดของโรคเพิ่มขึ้นเป็นจํานวน ๑๑๙ แห่ง ซึ่งขณะนี้มีผู้ติดเชื้อที่รักษาหายแล้วเกือบ ๔๐% ของจํานวนผู้ติดเชื้อทั้งหมด และมีแนวโน้มของจํานวนผู้หายป่วยที่ดีขึ้นอย่างต่อเนื่อง รวมถึงระบบคัดกรองเชื้อในผู้ต้องขังเข้าใหม่เพื่อแยกกักผู้ติดเชื้อที่สามารถแยกผู้ติดเชื้อออกจากผู้ต้องขังกลุ่มอื่นได้อย่างมีประสิทธิภาพ สําหรับข้อมูลผู้ติดเชื้อในสถานพินิจฯ และศูนย์ฝึกอบรม นั้น ไม่พบผู้ป่วยรายใหม่
นอกจากนี้ ที่ประชุมได้มอบหมายให้กรมราชทัณฑ์ เร่งพัฒนาระบบรายงานข้อมูลผู้ติดเชื้อไวรัสโควิด-19 เพื่อการนําข้อมูลจากระบบมาใช้ได้อย่างรวดเร็วและมีประสิทธิภาพมากยิ่งขึ้น รวมทั้งเน้นย้ําให้ผู้บัญชาการเรือนจําตรวจสอบ และรายงานสถานะเตียง เขียว/เหลือง และผู้ต้องขังป่วยในกลุ่มเขียว/เหลืองให้เป็นปัจจุบันทุกวัน ตลอดจนมอบหมายให้กรมพินิจและคุ้มครองเด็กและเยาวชน เร่งดําเนินการตามมาตรฐานการปฏิบัติงาน (Standard Operating Procedures : SOPs) ที่กรมราชทัณฑ์กําหนดเพื่อให้การปฏิบัติงานเป็นไปตามมาตรฐานเดียวกัน
รัฐบาลไทย-ข่าวทำเนียบรัฐบาล-รมว.สุชาติ พอใจภาพรวม หลังปิดศูนย์คัดกรองโควิด-19 เชิงรุก มีผู้ประกันตน แรงงานนอกระบบมาตรวจกว่า 1.32 แสนคน
วันจันทร์ที่ 31 พฤษภาคม 2564
รมว.สุชาติ พอใจภาพรวม หลังปิดศูนย์คัดกรองโควิด-19 เชิงรุก มีผู้ประกันตน แรงงานนอกระบบมาตรวจกว่า 1.32 แสนคน
นายสุชาติ ชมกลิ่น รัฐมนตรีว่าการกระทรวงแรงงาน เผย พอใจภาพรวมหลังปิดศูนย์คัดกรองโควิด-19 เชิงรุก มีผู้ประกันตน แรงงานนอกระบบ และประชาชนทั่วไป มาตรวจกว่า 132,912 คน ช่วยชะลอการแพร่กระจายของเชื้อและควบคุมการแพร่ระบาดในช่วงที่รอการฉีดวัคซีน
เมื่อวันที่ 31 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงสรุปภาพรวมการตรวจคัดกรองโควิด-19 เชิงรุก ในกรุงเทพมหานคร ปทุมธานี ชลบุรี เชียงใหม่ นนทบุรี และสมุทรปราการว่า ตามที่ท่านนายกรัฐมนตรีและ รมว.กลาโหม พล.อ.ประยุทธ์ จันทร์โอชา ได้ให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี บูรณาการความร่วมมือกับกระทรวงมหาดไทย โดยกรุงเทพมหานคร และกระทรวงสาธารณสุข โดย สปสช.ดําเนินการตรวจโควิด-19 เชิงรุก ตามโครงการแรงงาน...เราสู้ด้วยกัน โดยไม่เสียค่าใช้จ่าย ซึ่งในวันนี้ (31 พ.ค.64) เป็นวันสุดท้ายของการเปิดให้บริการ ซึ่งจากการดําเนินการตรวจโควิดเชิงรุกในครั้งนี้ภาพรวมเป็นที่น่าพอใจ
นายสุชาติ กล่าวถึงภาพรวมการตรวจโควิด-19 เชิงรุก จุดแรกที่อาคารกีฬาเวสน์ 1 ศูนย์เยาวชน กรุงเทพมหานคร (ไทย – ญี่ปุ่น) เขตดินแดง เปิดตรวจตั้งแต่วันที่ 17- 30 เม.ย.64 และ 5-31 พ.ค.64 มีผู้มาตรวจจํานวน 88,992 คน จุดที่ 2 ที่วิทยาลัยอาชีวศึกษาจังหวัดปทุมธานี ตั้งแต่วันที่ 24-30 เม.ย.64 วันที่ 5-11 พ.ค. และวันที่ 24-31 พ.ค.64 มีผู้มาตรวจจํานวน 21,538 คน จุดที่ 3 จังหวัดชลบุรี เปิดเมื่อวันที่ 24-30 เม.ย.64 มีผู้มาตรวจจํานวน 1,184 คน จุดที่ 4 จังหวัดเชียงใหม่ เปิดเมื่อวันที่ 24 เม.ย.-15 พ.ค.64 มีผู้มาตรวจจํานวน 11,134 คน จุดที่ 5 จังหวัดนนทบุรี เปิดเมื่อวันที่ 25 เม.ย.- 1พ.ค.64 มีผู้มาตรวจจํานวน 3,257 คน จุดที่ 6 จังหวัดสมุทรปราการ เปิดเมื่อวันที่ 1-7 พ.ค. และวันที่ 26-31 พ.ค.64 มีผู้มาตรวจจํานวน 6,807 คน รวม 6 จังหวัดมีผู้มาตรวจจํานวนทั้งสิ้น 132,912 คน
ทั้งนี้ การตรวจโควิด-19 เชิงรุกดังกล่าวจะเป็นการชะลอการแพร่กระจายของเชื้อและควบคุมการแพร่ระบาดในช่วงที่รอการฉีดวัคซีนให้แก่แรงงานในสถานประกอบการต่อไป
รัฐบาลไทย-ข่าวทำเนียบรัฐบาล-สธ. แนะฤดูฝน อย่าลืมระวังโรคไข้เลือดออก
วันเสาร์ที่ 5 มิถุนายน 2564
สธ. แนะฤดูฝน อย่าลืมระวังโรคไข้เลือดออก
กระทรวงสาธารณสุข ย้ําช่วงฤดูฝน แพทย์/ พยาบาล รักษาผู้ป่วยมีไข้ให้คิดถึงไข้เลือดออกด้วย พร้อมให้ อสม. ชวนประชาชนกําจัดแหล่งเพาะพันธุ์ลูกน้ํายุงลายในบ้านทุก 7 วัน หากมีไข้สูง 2 วันไม่ดีขึ้น หรือช่วงไข้ลด อาการแย่ลง อ่อนเพลีย ซึม ให้รีบไปโรงพยาบาล
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า สถานการณ์ไข้เลือดออกในปีนี้(1 มกราคม-2 มิถุนายน 2564) พบผู้ป่วยแล้ว 3,366 ราย มีผู้เสียชีวิต 2 ราย ผู้ป่วยส่วนใหญ่เป็นเด็กอายุ 5–14 ปีและเด็กเล็ก แม้ว่าจํานวนผู้ป่วยจะน้อยกว่าช่วงเดียวกันของปี 2563 ถึงร้อยละ 81 แต่ยังไม่สามารถนิ่งนอนใจได้ หากพบผู้ป่วยมีไข้มารับการรักษาที่โรงพยาบาลให้คํานึงถึงโรคไข้เลือดออกด้วย และให้สํานักงานสาธารณสุขอําเภอ โรงพยาบาลส่งเสริมสุขภาพตําบล ประสานกับองค์กรปกครองส่วนท้องถิ่น จัดการขยะ กําจัดแหล่งเพาะพันธุ์ยุงลายในชุมชน รวมทั้งให้อาสาสมัครสาธารณสุขประจําหมู่บ้าน ชวนประชาชนดูแลภายในบ้าน ไม่ให้มีแหล่งเพาะพันธุ์ยุงตามหลัก3 เก็บป้องกัน3 โรคคือ โรคไข้เลือดออก โรคติดเชื้อไวรัสซิกา และโรคไข้ปวดข้อยุงลายหรือโรคชิคุนกุนยา
“ในช่วงนี้ เด็กเล็ก เด็กนักเรียนยังไม่เปิดเทอม ขอให้ผู้ปกครองดูแลไม่ให้ยุงกัด สวมใส่เสื้อแขนยาวและกางเกงขายาว นอนในมุ้ง หากมีไข้สูง ปวดศีรษะ ปวดเมื่อยกล้ามเนื้อ หน้าแดง มีผื่น มีรอยจ้ําเลือดหรือจุดเลือดออกตามลําตัว แขน ขา เบื่ออาหาร จุกแน่นลิ้นปี่ หรือสงสัยว่าป่วยด้วยโรคไข้เลือดออก ให้ไปพบแพทย์โดยเร็วขอย้ําว่า อย่าซื้อยาแก้ปวดลดไข้กลุ่มเอ็นเสด (NSAIDS : Nonsteroidal anti-inflammatory drug) เช่น แอสไพริน ไอบรูเฟน มากินเอง เพราะหากเป็นไข้เลือดออก จะทําให้เกิดอาการเลือดออกมากขึ้น” นายแพทย์เกียรติภูมิกล่าว
นายแพทย์โอภาส การย์กวินพงศ์ อธิบดีกรมควบคุมโรค กล่าวว่า ผู้ป่วยไข้เลือดออกจะมีอาการไข้สูงลอย อุณหภูมิ 38.5 – 40.0 องศาเซลเซียส ติดต่อกัน 2 - 7 วัน อาการทั่วไปคล้ายเป็นหวัด แต่ไม่ไอ ไม่มีน้ํามูก หน้าแดง ปวดศีรษะ บางรายอาจมีปวดท้อง อาเจียนมีจุดแดงเล็กตามแขน ขา ลําตัว หากมีอาการไข้สูง 2 วัน อาการไม่ดีขึ้น อ่อนเพลีย ซึมลง ปัสสาวะสีเข้ม หรือหลังจากไข้ลดแล้วแต่อาการแย่ลง ซึมกว่าเดิม เบื่ออาหาร เลือดกําเดาไหลอาเจียนเป็นเลือด และอุจจาระเป็นสีดํา หมดสติ ให้รีบนําส่งโรงพยาบาลที่ใกล้ที่สุด เพื่อรับการรักษาอย่างทันท่วงทีเพื่อลดการเสียชีวิต สําหรับการดูแลผู้ป่วยที่แพทย์ให้กลับมาพักฟื้นที่บ้าน ควรดื่มน้ําผลไม้หรือน้ําเกลือแร่บ่อยๆ เช็ดตัวลดไข้ด้วยน้ําธรรมดา รับประทานอาหารอ่อนและกินยาตามแพทย์สั่ง โดยทั่วไปผู้ป่วยจะมีอาการดีขึ้นอย่างชัดเจนภายใน 2-3 วัน
ทั้งนี้ หลัก3 เก็บป้องกัน 3 โรค คือ เก็บบ้านให้สะอาด ไม่ให้มีมุมอับทึบเป็นที่เกาะพักของยุงเก็บขยะที่อยู่บริเวณรอบบ้าน เก็บภาชนะไม่ให้เป็นแหล่งเพาะพันธุ์ยุง และเก็บน้ําปิดฝาภาชนะที่ใส่น้ําให้มิดชิด เปลี่ยนน้ําในกระถางหรือแจกันทุกสัปดาห์ ป้องกันไม่ให้ยุงลายวางไข่ จะสามารถป้องกันการแพร่ระบาดของโรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย หรือโรคชิคุนกุนยาสอบถามข้อมูลเพิ่มเติมได้ที่สายด่วนกรมควบคุมโรค โทร.1422
************************************ 5 มิถุนายน 2564
รัฐบาลไทย-ข่าวทำเนียบรัฐบาล-สร้างความสุข..สู่ชุมชน “มีแล้วแบ่งปัน” เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี (3 มิ.ย. 64)
วันเสาร์ที่ 5 มิถุนายน 2564
สร้างความสุข..สู่ชุมชน “มีแล้วแบ่งปัน” เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี (3 มิ.ย. 64)
สํานักงานปลัดกระทรวงกลาโหม จัดกิจกรรมโครงการจิตอาสาพัฒนา “เราทําความดีด้วยหัวใจ” และกิจกรรมจิตอาสาบําเพ็ญสาธารณประโยชน์ “มีแล้วแบ่งปัน”
เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564
สําหรับภายในกิจกรรมประกอบด้วย การจัดนิทรรศการพระราชประวัติ และพระราชกรณียกิจ เพื่อเฉลิมพระเกียรติสมเด็จพระนางเจ้าฯ พระบรมราชินี การจัดทําเจลแอลกอฮอล์ และหน้ากากกันกระเด็น (Face Shield) สําหรับแจกจ่ายให้กับประชาชน บุคลากรทางการแพทย์ และผู้ปฏิบัติหน้าที่ในพื้นที่เสี่ยง โดยมีวิทยากรจิตอาสา 904 และกําลังพลจิตอาสาจาก นขต.สป. ในพื้นที่ศาลาว่าการกลาโหม เข้าร่วมกิจกรรมฯ
อีกทั้ง ยังมีการมอบสิ่งของอุปโภคบริโภคเพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโควิด - 19 ให้กับผู้แทนชุมชนในพื้นที่โดยรอบศาลาว่าการกลาโหม จํานวน 5 ชุมชน ได้แก่ ชุมชนแพร่งภูธร, ชุมชนแพร่งนรา, ชุมชนแพร่งสรรพศาสตร์, ชุมชุนศาลเจ้าพ่อเสือ และชุมชนปากคลองตลาด เพื่อเสริมสร้างความสัมพันธ์อันดี ระหว่างทหารกับพี่น้องประชาชน ซึ่งได้ร่วมมือร่วมใจ ช่วยเหลือพัฒนาชุมชนให้มีความสะอาด สว่าง สงบ ปลอดภัย น่าอยู่อาศัย
โดยการจัดกิจกรรมฯ ในครั้งนี้ มีส่วนราชการ และหน่วยงานที่ให้การสนับสนุนประกอบด้วยสํานักงานรัฐมนตรีกลาโหม กรมพระธรรมนูญ กรมการพลังงานทหาร กรมการอุตสาหกรรมทหาร การประปานครหลวง บริษัท ซีพี ออลล์ จํากัด (มหาชน) บริษัท บิ๊กซี ซูเปอร์เซ็นเตอร์ จํากัด (มหาชน) บริษัท เอเชียโกลเด้นไรซ์ จํากัด และกลุ่มบริษัท ทีซีซี รวมทั้ง หน่วยขึ้นตรงสํานักงานปลัดกระทรวงกลาโหมที่ได้ร่วมมือร่วมใจในการดําเนินกิจกรรม
รัฐบาลไทย-ข่าวทำเนียบรัฐบาล-รัฐบาลแจง งบสู้โรคโควิด19   แสนกว่าล้านบาท จ่ายแล้ว 8.7หมื่นลบ. สำรองอีก3หมื่นลบ.ใน พ.ร.ก.เงินกู้ฯ
วันเสาร์ที่ 5 มิถุนายน 2564
รัฐบาลแจง งบสู้โรคโควิด19   แสนกว่าล้านบาท จ่ายแล้ว 8.7หมื่นลบ. สํารองอีก3หมื่นลบ.ใน พ.ร.ก.เงินกู้ฯ
รัฐบาลแจง งบสู้โรคโควิด19   แสนกว่าล้านบาท จ่ายแล้ว 8.7หมื่นลบ. สํารองอีก3หมื่นลบ.ใน พ.ร.ก.เงินกู้ฯ
วันนี้( 5มิ.ย.64)นางสาวรัชดาธนาดิเรกรองโฆษกประจําสํานักนายกรัฐมนตรีเผยว่าจากที่ได้ติดตามการอภิปรายร่างพระราชบัญญัติงบประมาณแผ่นดินประจําปีงบประมาณพ.ศ.2565พบว่ายังมีความเข้าใจที่คลาดเคลื่อนในเรื่องการจัดสรรงบประมาณด้านสาธารณสุขให้แก่การป้องกันและแก้ไขปัญหาการแพร่ระบาดไวรัสโควิด19จึงขอชี้แจงเพื่อให้ประชาชนได้สบายใจว่ารัฐบาลให้ความสําคัญกับเรื่องนี้อย่างสูงสุดและได้จัดสรรวงเงินที่จะใช้ในการบริหารจัดการสถานการณ์โควิด19เฉพาะที่เกี่ยวข้องกับด้านสาธารณสุขเบื้องต้นจํานวนทั้งสิ้น1.17แสนล้านบาทและในส่วนของร่างพ.ร.บ.งบประมาณ65ยังจัดงบประมาณด้านการแพทย์และสาธารณสุขตามภารกิจของหน่วยงานที่ประกอบด้วยงบของกระทรวงสาธารณสุขกองทุนหลักประกันสุขภาพแห่งชาติกองทุนการแพทย์ฉุกเฉินกองทุนภูมิปัญหาการแพทย์แผนไทยวงเงินรวมอีก 2.95แสนล้านบาท
โดยในช่วงปีงบประมาณ2563 – 2564รัฐบาลจัดสรรวงเงินงบประมาณจากทั้งงบกลางกรณีฉุกเฉินและพระราชกําหนดให้อํานาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับกระทบจากการระบาดของโควิด19ไปแล้วทั้งสิ้นจํานวน87,862ล้านบาทแบ่งเป็น
-ค่าตอบแทนเสี่ยงภัยให้กับบุคลากรทางการแพทย์เจ้าหน้าที่ปฏิบัติงานภาคสนามและอสม. 22,146ล้านบาท
-การจัดซื้อจัดหาครุภัณฑ์และอุปกรณ์ทางการแพทย์1,824 ล้านบาท
-ค่ารักษาพยาบาลผู้ป่วยโควิด29,304ล้านบาท
-ค่าใช้จ่ายด้านวัคซีนทั้งการวิจัยพัฒนาในประเทศรวมไปถึงค่ารักษากรณีอาการไม่พึงประสงค์จากวัคซีนด้วย21,134ล้านบาท
-การเฝ้าระวังป้องกันและค้นหาเชิงรุก6,483ล้านบาท
-การจัดตั้งสถานกักตัวของรัฐ(State Quarantine - SQ)และสถานที่กักกันโดยองค์กรต่างๆ(Organizational Quarantine - OQ) 6,452ล้านบาท
-การเตรียมความพร้อมด้านสาธารณสุขสําหรับสถานการณ์ฉุกเฉิน519ล้านบาท
นอกจากนี้ยังมีเงินกู้ตามพระราชกําหนดฉบับเพิ่มเติมที่มีผลบังคับใช้แล้วเมื่อ25พ.ค.ที่ผ่านมาอีกจํานวน30,000ล้านบาท(จากกรอบวงเงินกู้5แสนล้านบาท)เพื่อเตรียมพร้อมรับความไม่แน่นอนของการระบาดของโรคโควิด19ซึ่งการใช้เงินเพื่อแก้ปัญหาโควิด19จากพ.ร.ก.เงินกู้จะทําได้เร็วกว่าและทันสถานการณ์มากกว่าการรอใช้จากพ.ร.บ.งบประมาณปี2565ที่กว่าจะเริ่มใช้ในเดือนต.ค. 2564
"ขอให้ความมั่นใจว่ารัฐบาลให้ความสําคัญและมีงบประมาณเพืยงพอในการจัดการสถานการณ์โควิด19 ทั้งการจัดซื้ออุปกรณ์การแพทย์วัคซีนเพื่อบริการฉีดวัคซีนแก่ประชาชนการรักษาผู้ป่วยติดเชื้อโควิด19และการดูแลบุคลากรทางการแพทย์และเจ้าหน้าที่สาธารณสุข ซึ่งนายกรัฐมนตรีพลเอกประยุทธ์จันทร์โอชาได้เน้นย้ําว่ารัฐบาลจัดสรรงบประมาณโดยคํานึงถึงการบริหารประเทศทั้ง2ช่วงเวลาทั้งช่วงสถานการณ์การระบาดโควิด19และหลังสถานการณ์ เพี่อขับเคลื่อนประเทศต่อเนื่องในทุกมิติทั้งความมั่นคงเศรษฐกิจสังคมและสุขภาพ"นางสาวรัชดาฯกล่าว
————————
รัฐบาลไทย-ข่าวทำเนียบรัฐบาล-นายกรัฐมนตรีกล่าวคำปราศรัยเนื่องในงาน “วันข้าวและชาวนาแห่งชาติ” ประจำปี 2564
วันเสาร์ที่ 5 มิถุนายน 2564
นายกรัฐมนตรีกล่าวคําปราศรัยเนื่องในงาน “วันข้าวและชาวนาแห่งชาติ” ประจําปี 2564
นายกรัฐมนตรีกล่าวคําปราศรัยเนื่องในงาน “วันข้าวและชาวนาแห่งชาติ” ประจําปี 2564 ยกย่องข้าวไทยสร้างภาพลักษณ์ในตลาดโลกอย่างน่าภูมิใจ
วันนี้(5มี.ย.64)นายอนุชาบูรพชัยศรี โฆษกประจําสํานักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหม กล่าวคําปราศรัยถึงพี่น้องเกษตรกรชาวนาไทยทุกคน เนื่องในงาน“วันข้าวและชาวนาแห่งชาติ”ประจําปี2564 โดยมติคณะรัฐมนตรีให้วันที่5มิถุนายนของทุกปีเป็น“วันข้าวและชาวนาแห่งชาติ” เพื่อรําลึกถึงพระมหากรุณาธิคุณของพระมหากษัตริย์ไทยที่ทรงให้ความสําคัญต่อกิจการข้าวและเป็นการเชิดชูเกียรติรวมทั้งเป็นขวัญกําลังใจให้แก่ชาวนาไทยทุกคน
โอกาสนี้นายกรัฐมนตรีกล่าวว่า “ข้าว”เป็นอาหารหลักของคนไทยและเป็นพืชเศรษฐกิจสําคัญที่สร้างความมั่นคงทางด้านอาหารให้แก่ประเทศ ด้านการบริโภคและเป็นสินค้าที่สร้างมูลค่า ข้าวไทยยังสร้างภาพลักษณ์ในตลาดโลกมาอย่างน่าภาคภูมิสะท้อนให้เห็นถึงความมุ่งมั่นในการประกอบอาชีพทํานาของชาวนาไทยที่สืบสานวัฒนธรรมประเพณีของไทยในอดีตจนถึงปัจจุบันการทํานาจากรุ่นสู่รุ่นและความผูกพันอย่างลึกซึ้งระหว่างข้าวและชาวนาไทยรวมทั้งความมุ่งมั่นพัฒนาศักยภาพการผลิตข้าวไทยให้สูงขึ้นในทุกๆด้าน
รัฐบาลได้ให้ความสําคัญในการพัฒนาภาคเกษตรตามยุทธศาสตร์ชาติ20ปีเพื่อสร้างขีดความสามารถในการแข่งขันรวมทั้งสร้างการเติบโตบนคุณภาพชีวิตที่เป็นมิตรต่อสิ่งแวดล้อมโดยการพัฒนาความมั่นคงทางการเกษตรให้มีการบริโภคและการผลิตที่ยั่งยืนโดยมีเป้าหมายเป็นฐานการผลิตอาหารที่มั่นคงปลอดภัยและเป็นฐานการผลิตที่มีผลิตภาพสูงรวมทั้งเพื่อช่วยสร้างรายได้และความมั่นคงให้แก่ชาวนาไทยผู้เปรียบเสมือนกระดูกสันหลังของชาติและผู้ผลิตข้าวเป็นอาหารเลี้ยงประชากรโลก
ที่ผ่านมารัฐบาลได้ดําเนินการแก้ไขปัญหาเยียวยารวมทั้งฟื้นฟูเศรษฐกิจและสังคมเพื่อสร้างความเข้มแข็งสู่ฐานรากรวมถึงการยกระดับคุณภาพชีวิตชาวนาให้ดีขึ้นผ่านนโยบายและโครงการต่างๆและยึดหลักการ“ตลาดนําการผลิต”พร้อมทั้งส่งเสริมการใช้เทคโนโลยีสมัยใหม่และนวัตกรรมทางการเกษตรเข้ามาช่วยมากขึ้นเพื่อให้พี่น้องชาวนาสามารถทํานาได้อย่างมีประสิทธิภาพซึ่งสร้างรายได้และความมั่นคงให้แก่ชาวนาโดยรัฐบาลได้ดําเนินการอย่างต่อเนื่องแม้จะเผชิญกับสภาวการณ์โลกที่เปลี่ยนแปลงไปปัญหาภัยแล้งน้ําท่วมและผลกระทบจากสถานการณ์การแพร่ระบาดของโรคติดเชื้อไวรัสโคโรนา2019ด้วยเจตนามุ่งมั่นในการส่งเสริมคุณภาพชีวิตที่ดีให้แก่พี่น้องเกษตรกรชาวนาไทยทุกคน
ในช่วงท้ายนายกรัฐมนตรียังได้ส่งความระลึกถึงและความปรารถนาดีมายังพี่น้องเกษตรกรชาวนาไทยทุกคนเนื่องในโอกาส“วันข้าวและชาวนาแห่งชาติ”ให้ประสบแต่ความสุขความเจริญมีพลังกายและพลังใจที่เข้มแข็งเพื่อร่วมเป็นพลังสําคัญในการพัฒนาข้าวไทยให้เป็นข้าวคุณภาพสําหรับประชากรโลกตลอดไป
—————
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดพิธีถวายพระพร ชัยมงคลและพิธีเจริญพระพุทธมนต์ เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
วันเสาร์ที่ 5 มิถุนายน 2564
สํานักงานปลัดกระทรวงกลาโหม จัดพิธีถวายพระพร ชัยมงคลและพิธีเจริญพระพุทธมนต์ เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๔๓ พรรษา
ณ ห้องพินิตประชานาถ ในศาลาว่าการกลาโหมโดยการจัดกิจกรรมดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ ๒๒ ลงวันที่ ๒๙ เมษายน พ.ศ.๒๕๖๔
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันเสาร์ที่ 5 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลวชิรพยาบาล
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายถนอม รัตนเศรษฐ ผู้ช่วยผู้ว่าการ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จํานวน 300 กล่อง ให้แก่ โรงพยาบาลวชิรพยาบาล โดยมี ผศ.นพ.พรชัย เดชานุวงษ์ ผู้อํานวยการโรงพยาบาลเป็นผู้รับมอบ เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ได้แก่
- ร้านแปล้พาณิชย์ (สถานีสิรินธร)
พิกัดร้าน https://maps.app.goo.gl/Vd5e8bfJjsFbFmfj7
- ร้านทําด้วยใจ by คุณแอ๋ว (สถานีบางยี่ขัน) อยู่ใกล้กับวัดคฤหบดี
พิกัดร้าน https://goo.gl/maps/psQcEpjXBr56DHKa6
- ร้านร้อยก้าว by Room (สถานีบางขุนนนท์) อยู่บริเวณปากซอยจรัญสนิทวงศ์ 32
พิกัดร้าน https://goo.gl/maps/LUVf3JmvnbE7XXvT9
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 5 มิถุนายน 2564 พนักงานติดเชื้อไวรัส COVID-19 จำนวน 4 ราย
วันเสาร์ที่ 5 มิถุนายน 2564
ประกาศ ขสมก. ประจําวันที่ 5 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 5 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 5 มิถุนายน 2564 พนักงานติดเชื้อไวรัส COVID-19 จํานวน 4 ราย
1) นายท่าอู่พระราม 9 เขตการเดินรถที่ 4
2) พนักงานเก็บค่าโดยสารรถธรรมดา สาย 11 เขตการเดินรถที่ 2
3) พนักงานขับรถโดยสารธรรมดา สาย 11 เขตการเดินรถที่ 2
4) พนักงานเก็บค่าโดยสารรถธรรมดา สาย 195 (อะไหล่) เขตการเดินรถที่ 4
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ทัณฑสถานบำบัดพิเศษปทุมธานี ติดตามการฉีดวัคซีนโควิด ยืนยันทำตามหลักสิทธิมนุษยชน เชื่อคนเข้าใจเร่งฉีดให้นักโทษเพราะในคุกระบาดง่ายเพราะแออัด
วันเสาร์ที่ 5 มิถุนายน 2564
รมว.ยุติธรรม ลงพื้นที่ทัณฑสถานบําบัดพิเศษปทุมธานี ติดตามการฉีดวัคซีนโควิด ยืนยันทําตามหลักสิทธิมนุษยชน เชื่อคนเข้าใจเร่งฉีดให้นักโทษเพราะในคุกระบาดง่ายเพราะแออัด
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ทัณฑสถานบําบัดพิเศษจังหวัดปทุมธานี ติดตามการฉีดวัคซีนให้แก่ผู้ต้องขัง เพื่อป้องกันแพร่ระบาดเชื้อไวรัสโควิด-19 แนะเรียนรู้อาชีพพ้นโทษมีงานสุจริตทําไม่กลับมาทําผิดซ้ํา
เมื่อเวลา 14.00 น. ที่ทัณฑสถานบําบัดพิเศษจังหวัดปทุมธานี นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ติดตามและเป็นประธานในพิธีเปิดการฉีดวัคซีนให้แก่ผู้ต้องขัง เพื่อป้องกันแพร่ระบาดเชื้อไวรัสโควิด-19 โดยมี ว่าที่ ร.ต.ธนกฤต จิตรอารีย์รัตน์ เลขานุการ รมว. ยุติธรรม นายอายุตม์ สินธพพันธุ์ อธิบดีกรมราชทัณฑ์ นายวีระกิตต์ หาญปริพรรณ รองอธิบดีกรมราชทัณฑ์ นายมงคล ณ นคร ผู้อํานวยการทัณฑสถานบําบัดพิเศษจังหวัดปทุมธานี นายจักร ลิ่มบุตร ผู้บัญชาการเรือนจําอําเภอธัญบุรี และนางจุไร ยอดระบํา ผู้อํานวยการสถานกักขังจังหวัดปทุมธานี ร่วมงาน
นายสมศักดิ์ กล่าวว่า ทางกรมราชทัณฑ์จะเร่งฉีดวัคซีนให้กับเรือนจําที่ปลอดเชื้อแต่อยู่ในพื้นที่สีแดง โดยจ.ปทุมธานี มีเรือนจําปลอดเชื้ออยู่ 4 แห่ง คือ ทัณฑสถานบําบัดพิเศษจังหวัดปทุมธานี มีผู้ต้องขัง 2,225 คน เรือนจําจังหวัดปทุมธานี มีผู้ต้องขัง 1,720 คน เรือนจําอําเภอธัญบุรี มีผู้ต้องขัง 2,117 คน และทัณฑสถานกักขังจังหวัดปทุมธานี ผู้ต้องกักขัง 83 คน ซึ่งในวันนี้เราจะเร่งฉีดให้กลุ่มเปราะบาง คือ ผู้สูงอายุ และผู้มีโรคประจําตัวก่อน โดยจะเร่งฉีดให้เสร็จภายใน 2-3 วัน ส่วนเรือนจําที่มีการติดเชื้ออีก 2 แห่ง เราจะยังไม่ฉีด ซึ่งการฉีดวัคซีนเราได้รับการสนับสนุนเจ้าหน้าที่พยาบาลจากโรงพยาบาลอําเภอธัญบุรี 10 คน
นายสมศักดิ์ กล่าวอีกว่า ในส่วนของผู้ต้องขังที่เป็นต่างด้าว ก็ต้องได้รับการฉีดวัคซีนด้วย ตามหลักสิทธิมนุษยชน เราจะปล่อยและละเลยพวกเขาไม่ได้ ซึ่งแม้ว่าพวกเขาไม่มีเลขบัตรประชาชนในการลงทะเบียน แต่ตรงนี้สามารถดําเนินการไปก่อนได้ แล้วค่อยมาลงทะเบียน เพราะอย่างไรพวกเขาก็มีชื่ออยู่ในเรือนจําซึ่งสามารถตรวจสอบได้อยู่แล้ว นอกจากนี้ตนขอขอบคุณ แพทย์และพยาบาลที่มาช่วยงานในครั้งนี้ และขอให้ผู้ต้องขังทุกท่านร่วมมือในการฉีดวัคซีน ซึ่งการฉีดวัคซีนนั้นสามารถช่วยประหยัดงบประมาณมากกว่าการใช้ยารักษาโรคหลายเท่า นอกจากนี้ขอฝากให้ผู้ต้องขังทุกคนเมื่อพ้นโทษ ขอให้ทําอาชีพสุจริต โดยเรียนรู้การฝึกอาชีพจากในเรือนจํา นําสิ่งที่เหมาะสมกับเราไปประกอบอาชีพ และตนยังมีโครงการนิคมอุตสาหกรรมราชทัณฑ์ ซึ่งจะสามารถสร้างงานสร้างอาชีพให้ผู้พ้นโทษได้
เมื่อถามว่าสังคมยังมีความเข้าใจผิดว่ารัฐบาลให้ความสําคัญกับผู้ต้องขังมากกว่าประชาชนภายนอกในการจัดหาวัคซีน นายสมศักดิ์ กล่าวว่า ในเรือนจํามีทั้งจุดแข็งและจุดอ่อน จุดแข็งคือ เชื้อไม่สามารถหลุดออกไปแพร่ระบาดข้างนอกได้ แต่จุดอ่อนคือ เมื่อเชื้อเข้ามาจะแพร่ระบาดได้เร็วและป้องกันได้ยาก เพราะไม่มีมาตรฐานระยะห่าง 1.5-2 เมตรตามมาตรฐาน ภายในเรือนจําระยะห่างต่อคนแค่ 2-3 เซ็นติเมตรเท่านั้น ซึ่งตนเชื่อว่าประชาชนจะเข้าใจและเห็นด้วยกับการเร่งฉีดวัคซีนให้กับผู้ต้องขัง และเมื่อฉีดวัคซีนแล้วเราจะเกลี่ยย้ายผู้ต้องขังไม่ให้แออัดด้วย นอกจากนี้ในส่วนการปฏิบัติงานเราทํามาตรฐานสากลอย่างเคร่งครัด ทําตามหลักสิทธิมนุษยชน ยิ่งในช่วงการระบาดของโควิดเรายิ่งเข้มงวดกว่าเดิม